

**R E P U B L I K A E S H Q I P Ë R I S Ë**

**KUVENDI**

**P R O J E K T L I GJ**

**Nr. / 2024**

**PËR**

# DISA NDRYSHIME NË LIGJIN NR. 90/2021, “PËR NDARJEN E SHOQËRISË “HEKURUDHA SHQIPTARE SH.A”,

Në mbështetje të neneve 78, e 83 pika 1, të Kushtetutës, me propozimin e Këshillit të Ministrave, Kuvendi i Republikës së Shqipërisë

# V E N D O S I:

Në ligjin nr. 90/2021, “Për ndarjen e shoqërisë “Hekurudha Shqiptare” sh.a”, bëhen këto shtesa dhe ndryshime:

## Neni 1

## 1. Në nenin 1, bëhen ndryshimet si më poshtë:

## a) Paragrafi 1, ndryshon si më poshtë:

## “1. Shoqëria “Hekurudha shqiptare” sh.a, ndahet në dy shoqëri pritëse si më poshtë:

## a) Shoqëria Aksionare për Infrastrukturën Hekurudhore, në vijim Administruesi i Infrastrukturës;

## b) Shoqëria Aksionare Hekurudhore për transportin e udhëtarëve dhe mallrave, si dhe për mirëmbajtjen e mjeteve lëvizëse, në vijim Sipërmarrësi Hekurudhor.”

## b) Në paragrafin 2, togfjalëshi “ministria përgjegjëse për ekonominë”, zëvendësohet me togfjalëshin “ministria përgjegjëse për transportin hekurudhor”.

## Neni 2

## Në nenin 3, togfjalëshi “Hekurudhor të Transportit të Udhëtarëve”, i përcaktuar në në titull dhe në përmbajtje të tij, zëvendësohet me togfjalëshin “Hekurudhor për transportin e udhëtarëve”.

## Neni 3

## Në nenin 4, togfjalëshi “Hekurudhor të Transportit të Mallrave”, i përcaktuar në titull dhe në përmbajtje të tij, zëvendësohet me togfjalëshin “Hekurudhor për transportin e mallrave”.

## Neni 4

Në nenin 5, togfjalëshi “Sipërmarrësit të Mirëmbajtjes së Mjeteve Hekurudhore”, i përcaktuar në titull dhe në përmbajtje të tij, zëvendësohet me togfjalëshin ““Sipërmarrësit për Mirëmbajtjen e Mjeteve Hekurudhore”

## Neni 5

## 1. Në nenin 6, bëhen këto ndryshime:

## a) Paragrafi 1, ndryshon si më poshtë:

## “1. Ministria përgjegjëse për transportin hekurudhor, realizon ndarjen e shoqërisë në përputhje me dispozitat e këtij ligji dhe legjislacionit në fuqi për tregtarët dhe shoqëritë tregtare.”.

## b) Në paragrafin 7, togfjalëshi “ministrit të Financave dhe Ekonomisë”, ndryshon dhe bëhet “ministrit përgjegjës për administrimin e pronave publike dhe shtetërore”.

## Neni 6

## Në paragrafin e parë të nenit 8, togfjalëshi “ministri përgjegjës për ekonominë”, zëvendësohet me togfjalëshin “ministri përgjegjës për transportin hekurudhor”.

## Neni 7

## Neni 9, ndryshon me përmbajtjen si më poshtë:

## “Neni 9

## Dispozita kalimtare dhe të fundit

## 1. Ministri përgjegjës për transportin hekurudhor, cakton ekspertët përkatës për vlerësimin e shoqërisë “Hekurudha shqiptare” sh.a dhe krijimin e dy shoqërive të reja.

## 2. Dy shoqëritë e reja regjistrohen në Qendrën Kombëtare të Biznesit, brenda 6-muajve nga miratimi i raporteve përfundimtare të ekspertëve të caktuar nga ministri përgjegjës për transportin hekurudhor.

## 3. Për një periudhë 12-mujore nga regjistrimi i dy shoqërive në Qendrën Kombëtare të Biznesit, Shoqëria “Hekurudha shqiptare” sh.a, do të vijojë të kryejë funksionet dhe përgjegjësitë e saj për administrimin e infrastrukturës hekurudhore dhe shërbimeve të transportit hekurudhor, si dhe do të mbikëqyrë veprimtarinë e dy shoqërive të reja dhe përmbushjen e përgjegjësive të përcaktuara sipas këtij ligji.

## 4. Shoqëria “Hekurudha shqiptare” sh.a, çregjistrohet nga Qendra Kombëtare e Biznesit me përfundimin e periudhës 12-mujore të përcaktuar në pikën 3, të këtij neni.

## 5. Shoqëritë pritëse janë pasardhëset ligjore të shoqërisë “Hekurudha shqiptare” sh.a., për sa i përket transferimit të pasurive.

## 6. Shoqëria aksionare hekurudhore për transportin e udhëtarëve dhe mallrave, si dhe për mirëmbajtjen e mjeteve lëvizëse, bën kërkesën për licencat përkatëse, certifikatat dhe lejet e tjera në përputhje me përcaktimet në Kodin Hekurudhor, jo më vonë se 180 ditë nga dita e regjistrimin në Qendrën Kombëtare të Biznesit.

## 7. Administruesi i Infrastrukturës bën kërkesën për licencë dhe autorizim të sigurisë hekurudhore sipas Kodit Hekurudhor”.”

## Neni 8

Kudo në ligj, togfjalëshi “katër shoqërive” dhe “katër kompanive”, zëvendësohet me togfjalëshin “dy shoqërive”.

**Neni 9**

Ky ligj hyn në fuqi 15 ditë pas botimit në Fletoren Zyrtare.

**K R Y E T A R I**

**LINDITA NIKOLLA**